**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL VIDAUS VEIKLOS AUDITO ATLIKIMO**

2018 m. lapkričio 15 d. Nr. 34-1524

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 24 punktu ir 3 dalies 9 punktu, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. [5TS-911](http://www.infolex.lt/lazdijai/Default.aspx?Id=3&DocId=29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5, 6 ir 7 punktais, Lazdijų rajono savivaldybės taryba nusprendžia:

1. Atlikti VšĮ „Lazdijų ligoninė“ 2016 m., 2017 m. ir 2018 m. I–III ketv. vidaus veiklos auditą.

2. Įpareigoti Lazdijų rajono savivaldybės administracijos direktorių Lietuvos Respublikos viešųjų pirkimų įstatymo nustatyta tvarka organizuoti nepriklausomo auditoriaus parinkimą VšĮ „Lazdijų ligoninė“ 2016 m., 2017 m. ir 2018 m. I–III ketv. vidaus veiklos auditui atlikti.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Svajūnas Ramanauskas

2018-11-08

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL VIDAUS VEIKLOS AUDITO ATLIKIMO“**

**PROJEKTO**

**AIŠKINAMASIS RAŠTAS**

2018 m. birželio d.

Lazdijų rajono savivaldybės tarybos sprendimo „Dėl nepriklausomo audito atlikimo Lazdijų rajono savivaldybės įstaigose ir kontroliuojamose įmonėse“ projektas parengtas vadovaujantis Vietos savivaldos įstatymo 16 straipsnio 2 dalies 24 punktu ir 3 dalies 9 punktu, Atstovavimo Lazdijų rajono savivaldybei viešosiose įstaigose taisyklių 5, 6 ir 7 punktais.

Viešosios įstaigos „Lazdijų ligoninė“ teisinis statusas – viešoji įstaiga. Lazdijų rajono savivaldybė yra šios viešosios įstaigos savininkė, o Lazdijų rajono savivaldybės, kaip įstaigos savininkės, teises ir pareigas įgyvendinanti institucija – Lazdijų rajono savivaldybės taryba. Kadangi Lazdijų rajono savivaldybė yra minėtos įstaigos savininkė, Lazdijų rajono savivaldybės tarybos raštiški sprendimai prilyginami įstaigų visuotinių dalininkų susirinkimų sprendimams.

Šio projekto tikslas – atlikti VšĮ „Lazdijų ligoninė“ 2016 m., 2017 m. ir 2018 m. I–III ketv. vidaus veiklos auditą; įpareigoti Lazdijų rajono savivaldybės administracijos direktorių Lietuvos Respublikos viešųjų pirkimų įstatymo nustatyta tvarka organizuoti nepriklausomo auditoriaus parinkimą VšĮ „Lazdijų ligoninė“ 2016 m., 2017 m. ir už 2018 m. I–III ketv. vidaus veiklos auditui atlikti bei nustatyti, kad sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Lazdijų rajono savivaldybės administracijos direktoriui Viešųjų pirkimų įstatymo nustatyta tvarka organizavus nepriklausomo auditoriaus parinkimą ir nepriklausomą auditorių parinkus, bus rengiamas Lazdijų rajono savivaldybės tarybos sprendimo projektas dėl auditoriaus išrinkimo viešojoje įstaigoje.

Už VšĮ „Lazdijų ligoninė“ 2016 m., 2017 m. ir už 2018 m. I–III ketv. vidaus veiklos auditą apmokės Lazdijų rajono savivaldybės administracija.

Įgyvendinus Lazdijų rajono savivaldybės tarybos sprendimą, Lazdijų rajono savivaldybės, kaip Viešųjų įstaigų įstatyme numatytos Lazdijų rajono savivaldybės, kaip viešosios įstaigos „Lazdijų ligoninė“ savininkės, teisės ir pareigos.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistas Svajūnas Ramanauskas.

Ekonomikos skyriaus vyr. specialistas Svajūnas Ramanauskas